fi en en en en en en en en es jbo en en fi it fi fi en fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi en en
Museologia — Näin aloitan opintoni — Open University — University of Jyväskylä Study Guide
Tutustu oppiaineeseen ja sen opintojaksoihin.
Katso täältä pidempi versio aloitusohjeesta ja löydä vastauksia opintojen aloittamista koskeviin kysymyksiisi.
Museologian sekä taidehistorian ja taidekasvatuksen 6.9.2022 yhteisen Zoom-infon esitys. Linkkistä lataat infotilaisuuden esityksen pdf-tiedostona koneellesi.
2.2 Opintojaksojen suoritustavat perusopinnoissa
Museologian perusopinnot koostuvat neljästä opintojaksosta:
MSLP010 Johdanto museologiaan (5 op)
MSLP024 Kokoelmatyö (6 op)
MSLP030 Museo ja yleisö (6 op)
MSLP040 Työssäoppiminen (8 op)
Opintojaksoissa suoritustapoina ovat muun muassa esseet tai verkkotentit sekä harjoitustehtävät ja harjoittelu. Jokaisesta perusopintojen suoritustavasta tullaan järjestämään lukuvuoden aikana kaksi toteutusta. Huomioi, että suoritustapa viittaa aina kokonaiseen opintojaksoon, jonka suoritus saattaa koostua useammasta oppimistehtävästä.
Museologian perusopinnot ovat suoritettavissa etänä verkon välityksellä. Huomioi kuitenkin, että opinnoissa on tehtäviä, joiden suorittaminen edellyttää yhteistyötä museoiden kanssa.
Tutustu lukuvuoden 2022 - 2023 suunnitelmaan.
2.3 Opintojen suoritusjärjestys perusopinnoissa
On suositeltavaa, että aloitat opinnot museologian johdantokurssista (MSLP010), mutta opinnot on mahdollista tehdä muussakin itselle sopivassa järjestyksessä. Lukuvuoden opinnot voit suorittaa esimerkiksi näin:
Esimerkki opintojen suorittamisesta vuoden (12 kk) aikana
Syys-lokakuu (2 kk): Johdanto museologiaan
Marras-tammikuu (3 kk): Kokoelmatyö tai Museo ja yleisö
Helmi-huhtikuu (3 kk): Museo ja yleisö tai Kokoelmätyö
Touko-elokuu: Työssäoppiminen 6 viikkoa
Esimerkki opintojen suorittamisesta kahden vuoden aikana (24 kk):
Syys-joulukuu (4 kk): Johdanto museologiaan
Tammi-kesäkuu (6 kk): Kokoelmatyö tai Museo ja yleisö
Elo-joulukuu/tammikuu (6 kk): Museo ja yleisö tai Kokoelmatyö
Museologian perusopintojen suorittaminen 12 kk aikana edellyttää, että sinulla on mahdollisuus paneutua opiskeluun esimerkiksi puolipäiväisesti tai sinulla on aiempaa työkokemusta, jolla voit korvata kurssien tehtäviä. Jos teet museologian perusopintoja työn tai esimerkiksi gradun teon ohessa eikä sinulla ole aiempaa museotyökokemusta, kannattaa laatia kahden vuoden (24 kk) opinto-ohjelma.
Heti opintojen alussa kannattaa varmistaa, että saat käsiisi tarvittavan opiskelukirjallisuuden. Tarkista, onko kirjallisuus lainattavissa Jyväskylän yliopiston kirjaston e-aineistosta tai lähikirjastostasi. Valitettavasti museologian perusopintojen kurssikirjallisuudesta vain pieni osa on saatavissa e-aineistona. Jos asut Jyväskylän lähellä, suosittelemme hankkimaan kirjastokortin Jyväskylän yliopiston kirjastoon heti opintojen alkuvaiheessa.
Jäikö jokin asia mietityttämään? Ota yhteyttä avoimen yliopiston opintopalveluihin. Opintojaksojen sisältöihin, suoritustapoihin tai opintojen ajoittamiseen liittyviin kysymyksiin vastaa yliopistonopettaja Minna Mäkinen, minna.k.makinen@jyu.fi